Bošnjaci i popisi stanovništva

## Popisi 1879, 1885. i 1895. 
U popisima provedenim od 1879 – 1901 službeno se koristi modalitet "Muhammedaner", u prijevodu muhamedanci (muhamedovci) označavajući pripadnike islamske vjere.

## Popis 1910. 
U popisu 1910. izjašnjavanje je vršeno po vjeroispovjesti, gdje su se Bošnjaci izjašnjavali kao "muslimani".

## Popis 1921. i 1931. 
U popisu iz 1921, samo su Srbi, Hrvati i Slovenci priznati kao autohtoni narodi ili *plemena*, te su jedino oni predstavljali moguće opcije za nacionalnu pripadnost, gdje se veliki broj Bošnjaka izjašnjava kao pripadnici tih naroda. 

## Popis 1948. 
U popisu 1948, bilo je predviđeno da Bošnjaci (Muslimani jugoslovenskog etničkog porijekla) daju neko od sljedećih odgovora:
*"Srbin-musliman"
*"Hrvat-musliman"
*ili "neopredjeljen – musliman". 

## Popis 1953. 
U popisu 1953, lica koja su izjavila da su Muslimani, kao i ostala lica jugoslovenskog porijekla koja se nisu bliže nacionalno opredjelila, svrstavana su u grupu "Jugosloveni neopredjeljeni", dok je za nacionalno neopredjeljena lica koja nisu bila jugoslovenskog porijekla upisan odgovor "nacionalno neopredjeljen". Za lica koja su navela regionalnu pripadnost trebalo je upisati odgovor: "Jugosloven neopredjeljen".

## Popis 1961. 
U popisu 1961, opet dolazi do modifikacije u mogućnosti opredjeljivanja Bošnjaka, i po tome promjene u klasifikaciji nacionalne ili etničke pripadnosti. Lica jugoslovenskog porijekla koja su se osjećala Muslimanima u smislu nacionalne ili etničke pripadnosti, a ne vjerske pripadnosti, deklarisala su se kao "Muslimani" (u smislu nacionalne ili etničke pripadnosti). U istom popisu, za građane koji su upisali regionalno opredjeljenje (npr. Bosanac tumačeno kao takvo) svrstavani su u grupu "Jugosloveni" (nacionalno neopredjeljeni). 

## Popis 1971. 
U popisu 1971, opet dolazi do modifikacije mogućnosti opredjeljivanja Bošnjaka. Muslimani su iskazivani kao "Muslimani u smislu narodnosti" a lica koja su se opredjelila na regionalnu pripadnost iskazana su preko modaliteta: "Izjasnili se u smislu regionalne pripadnosti". 

## Popis 1981. 
U popisu 1981, sistematizacija je donekle opet promjenjenja tako da su lica koja su na pitanje o pripadnosti narodu, narodnosti ili etničkoj grupi dala odgovor Musliman u rezultatima su iskazivana pod tim nazivom. Prvi put su Bošnjaci (Muslimani) objedinjeni u popisu nezavisno od odgovora za razliku od prijašnjih popisa.

## Popis 1991. 
U popisu 1991, pri davanju odgovora na pitanje o nacionalnoj pripadnosti, primjenjivan je kao i 1981.

## Popis 2013. 
## Popisi stanovništva u Bosni 
*Popis stanovništva u Bosni i Hercegovini 2013.
*Popis stanovništva u Bosni i Hercegovini 1991.
*Popis stanovništva u Bosni i Hercegovini 1981.
*Popis stanovništva u Bosni i Hercegovini 1971.
*Popis stanovništva u Bosni i Hercegovini 1961.
*Popis stanovništva u Bosni i Hercegovini 1953.
*Popis stanovništva u Bosni i Hercegovini 1948.
*Popis stanovništva u Bosni i Hercegovini 1931.
*Popis stanovništva u Bosni i Hercegovini 1921.
*Popis stanovništva u Bosni i Hercegovini 1910.
*Popis stanovništva u Bosni i Hercegovini 1895.
*Popis stanovništva u Bosni i Hercegovini 1885.
*Popis stanovništva u Bosni i Hercegovini 1879.

## Također pogledajte 
*Husaga Ćišić
*Bošnjaci

## Reference 
* Agencija za statistiku Bosne i Hercegovine: Demografija, Tematski bilten 02/2007, Sarajevo 2007. godine
* Srećko M. Džaja *Bosnien-Herzegowina in der österreichisch-ungarischen Epoche (1878-1918)*, Izdanje R.Oldenbourg Verlag München 1994.
* Bosanski glasnik, Sarajevo 1914
* Republički zavod za statistiku Srbije
## Vanjski linkovi 
* rijaset.ba

Kategorija:Demografija Bosne i Hercegovine